Γνωμοδότηση της Επιτροπής των Περιφερειών για:

- το «Πρόγραμμα δράσης για τις συνδυασμένες μεταφορές εμπορευμάτων» και - την «Πρόταση κανονισμού (ΕΚ) του Συμβουλίου σχετικά με την παροχή κοινοτικής χρηματοδοτικής στήριξης δράσεων για την προώθηση των συνδυασμένων μεταφορών εμπορευμάτων»

(97/C 379/10)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την ανακοίνωση της Επιτροπής και την πρόταση κανονισμού (ΕΚ) του Συμβουλίου [COM(96) 335 τελικό - 96/0207 SYN] () 7

έχοντας υπόψη την απόφαση της Επιτροπής της 9ης Οκτωβρίου 1996 να καλέσει την Οικονομική και Κοινωνική Επιτροπή να γνωμοδοτήσει επί της πρότασης κανονισμού 7

έχοντας υπόψη την απόφαση που έλαβε στις 8 Μαρτίου 1996 να προβεί στην κατάρτιση γνωμοδότησης σύμφωνα με το άρθρο 198 γ, παράγραφος 3 της Συνθήκης για την ίδρυση των ΕΚ και να αναθέσει στην επιτροπή 3 «Μεταφορές και Δίκτυα Επικοινωνιών» την επεξεργασία της γνωμοδότησης αυτής 7

έχοντας υπόψη το σχέδιο γνωμοδότησης που υιοθετήθηκε από την επιτροπή 3 στις 19 Iουνίου 1997 (CdR 136/97 rev.) με βάση εισηγητική έκθεση του καθηγητού κ. Dammeyer 7

εκτιμώντας την απόφαση αριθ. 1692/96/ΕΟΚ του ΕΚ και του Συμβουλίου της 23ης Ιουλίου 1996 σχετικά με τις κοινές κατευθυντήριες γραμμές για τη δημιουργία ενός διευρωπαϊκού δικτύου μεταφορών () 7

εκτιμώντας την έκθεση προόδου των εργασιών της ομάδας δράσης «Συνδυασμένες μεταφορές» [SEK(96) 503] της 15ης Μαρτίου 1996 7

εκτιμώντας την απόφαση του Συμβουλίου της 19ης Ιουνίου 1995 σχετικά με την ανάπτυξη των σιδηροδρομικών και των συνδυασμένων μεταφορών () 7

εκτιμώντας την απόφαση της Επιτροπής (93/45/ΕΟΚ), της 22ας Δεκεμβρίου 1992, σχετικά με τη χορήγηση χρηματοδοτικών ενισχύσεων για πρότυπες δράσεις με στόχο την προαγωγή των συνδυασμένων μεταφορών () 7

εκτιμώντας την απόφαση του Συμβουλίου 93/628/ΕΟΚ, της 29ης Οκτωβρίου 1993 σχετικά με τη δημιουργία ενός διευρωπαϊκού δικτύου συνδυασμένων μεταφορών () 7

εκτιμώντας τη νομοθετική απόφαση με τη γνωμοδότηση του ΕΚ σχετικά με την πρόταση κανονισμού του Συμβουλίου σχετικά με την παροχή κοινοτικής χρηματοδοτικής στήριξης δράσεων για την προώθηση των συνδυασμένων μεταφορών εμπορευμάτων () 7

εκτιμώντας τη γνωμοδότηση της Οικονομικής και Κοινωνικής Επιτροπής της ΕΕ σχετικά με την πρόταση κανονισμού (ΕΚ) του Συμβουλίου σχετικά με την παροχή κοινοτικής χρηματοδοτικής στήριξης δράσεων για την προώθηση των συνδυασμένων μεταφορών εμπορευμάτων (), της 29ης Ιανουαρίου 1997 7

εκτιμώντας ότι η ΕΤΠ επέστησε την προσοχή στην προβληματική των συνδυασμένων μεταφορών σε διάφορες γνωμοδοτήσεις της () χωρίς ωστόσο να την εξετάσει συνολικά 7

εξέδωσε τη γνωμοδότηση που ακολουθεί κατά τη 19η σύνοδο ολομέλειάς της 17ης και 18ης Σεπτεμβρίου 1997 (συνεδρίαση της 17ης Σεπτεμβρίου).

1. Εισαγωγή

1.1. Παράλληλα με τις οδικές, τις σιδηροδρομικές, τις εναέριες και τις θαλάσσιες μεταφορές, οι συνδυασμένες μεταφορές αναφέρονται συχνά ως «το πέμπτο είδος μέσων μεταφοράς». Όταν αναφέρεται στις συνδυασμένες μεταφορές, η Επιτροπή εννοεί τη «μεταφορά αγαθών με υλικό πολλαπλών μεταφορών από τουλάχιστον δύο μεταφορικά μέσα, χωρίς την εκφόρτωση των προϊόντων κατά τη διαδρομή 7 η οδική διαδρομή πρέπει να είναι η συντομότερη δυνατή». Η Επιτροπή είναι της άποψης ότι ένα παρόμοιο μεταφορικό σύστημα μπορεί να έχει αποφασιστική σημασία για την αποτελεσματικότητα του συστήματος των συνδυασμένων μεταφορών.

1.2. Ωστόσο, λόγω περιορισμένης ανταγωνιστικότητας (κόστος, ποιότητα των υπηρεσιών, απώλεια χρόνου, σύστημα πληροφοριών κ.λπ.) οι συνδυασμένες μεταφορές δεν μπόρεσαν μέχρι στιγμής να διαδραματίσουν στην πράξη τον αναμενόμενο ρόλο. Σε ευρωπαϊκό επίπεδο, η ολοκλήρωση των συνδυασμένων μεταφορών απέχει ακόμη πολύ από την υλοποίησή της. Οι συνδυασμένες μεταφορές συγκεντρώνονται κυρίως στη διάβαση των Άλπεων, στα σύνορα της Γερμανίας και στις μεταφορές εμπορευματοκιβωτίων στο Ρήνο, ενώ πρέπει να σημειωθεί η αυξανόμενη σημασία των μεταφορών μέσω της σήραγγας της Μάγχης. Το 95 % των διασυνοριακών συνδυασμένων μεταφορών αφορούν τις διαμετακομιστικές μεταφορές στην περιοχή των Άλπεων και/ή τις διασυνοριακές μεταφορές στη Γερμανία. Η UIRR (Διεθνής Ένωση Συνδυασμένων Μεταφορών), η ICF (Intercontainer-interfrigo) και οι επιχειρήσεις για τη ναυσιπλοΐα στο Ρήνο κατέχουν στην αγορά ένα μερίδιο της τάξης του 95 %. Τα του όγκου των συνδυασμένων μεταφορών έχουν διασυνοριακό χαρακτήρα και μόνο το αφορά κυκλοφορία εσωτερικού.

1.3. Παρά το υψηλό ποσοστό ανάπτυξης του τομέα των συνδυασμένων μεταφορών, την τελευταία δεκαετία δεν παρατηρήθηκε μετατόπιση των μεταφορικών ροών από τις οδικές, τις σιδηροδρομικές, τις εναέριες και τις πλωτές μεταφορές στις συνδυασμένες μεταφορές. Το 1990, το μερίδιο των συνδυασμένων μεταφορών στο σύνολο της κυκλοφορίας ανήλθε μόλις σε 5,2 %. Για το λόγο αυτό, πρέπει να καταβληθούν ιδιαίτερες προσπάθειες, αν υπάρχει πράγματι πρόθεση να προβληθούν οι συνδυασμένες μεταφορές ως νέα εναλλακτική έναντι των παραδοσιακών μεταφορικών μέσων, και ιδιαιτέρως των οδικών μεταφορών.

2. Κριτική αξιολόγηση της πρωτοβουλίας PACT

2.1. Η Επιτροπή άρχισε το 1992 με την εκτέλεση ενός προγράμματος πρότυπων δράσεων στον τομέα των συνδυασμένων μεταφορών (PACT = Pilot actions in combined transport), με το οποίο προωθείτο η υλοποίηση 65 πρωτοβουλιών κατά μήκος 22 αξόνων την περίοδο 1992-1996. Η Επιτροπή προτείνει τώρα την έκδοση κανονισμού του Συμβουλίου για την παράταση του προγράμματος PACT την περίοδο 1997-2001 με ένα κονδύλιο 35 εκ. Ecu. Τα κονδύλια αυτά θα διατεθούν κυρίως για επενδύσεις σε εξοπλισμό, τη χορήγηση ενισχύσεων για την εμπορική αξιοποίηση νέων τεχνολογιών, τη συμμετοχή στις δαπάνες πρόσβασης στην υποδομή και για τη χρηματοδότηση διαφόρων οργανοδιοικητικών και εκπαιδευτικών μέτρων.

2.2. Η ΕΤΠ επιδοκιμάζει τις προσπάθειες της Επιτροπής για την προαγωγή των συνδυασμένων μεταφορών σε ευρωπαϊκό επίπεδο και πιστεύει ότι ο προϋπολογισμός που προβλέπεται επαρκεί για το σκοπό αυτό.

2.3. Η ΕΤΠ διαπιστώνει ότι η χρηματοδοτική στήριξη πρότυπων δράσεων για την προώθηση των συνδυασμένων μεταφορών είναι ευρύτερη της προβλεπόμενης στον κανονισμό (ΕΟΚ) αριθ. 1107/70 () (ενισχύσεις των σιδηροδρομικών, οδικών και εσωτερικών πλωτών μεταφορών) όσον αφορά την τροποποίηση των λειτουργικών εξόδων. Η μέθοδος αυτή κρίνεται κατάλληλη για την αντιστάθμιση των οικονομικών μειονεκτημάτων που αντιμετωπίζουν οι συνδυασμένες μεταφορές, τα οποία οφείλονται στην ανεπαρκή συνεκτίμηση των κοινωνικών δαπανών στις τιμές μεταφοράς, με απώτερο στόχο τη μακροπρόθεσμη κάλυψη του πραγματικού κόστους των μεταφορών.

Ωστόσο, η ΕΤΠ εφιστά την προσοχή στο γεγονός ότι η χρηματική στήριξη των μεταβλητών στοιχείων κόστους που συνδέονται με την πρόσβαση στην υποδομή των σιδηροδρομικών και των εσωτερικών πλωτών μεταφορών ενδέχεται να έχει άμεσες συνέπειες για τον ανταγωνισμό μεταξύ των ευρωπαϊκών σημείων και αρτηριών μεταφοράς. Ιδίως όσον αφορά την εξισορρόπηση των ζημιών σε σχέση με τις δαπάνες λειτουργίας, κατά το αρχικό στάδιο της διασύνδεσης των θαλάσσιων μεταφορών εμπορευματοκιβωτίων, πρέπει να εξασφαλισθεί ότι δεν θα προκύψουν στρεβλώσεις του ανταγωνισμού μεταξύ των ευρωπαϊκών λιμένων. Η χρηματική ενίσχυση δεν πρέπει να έχει ως αποτέλεσμα μια μετατόπιση των μεταφορικών ροών από τις υφιστάμενες συνδέσεις, που λειτουργούν με βάση την οικονομία αγοράς και το σεβασμό του περιβάλλοντος, σε άλλες συνδέσεις.

2.4. Η ΕΤΠ συμφωνεί με τους στόχους που αναφέρονται στο άρθρο 1, όπου προβλέπεται η αύξηση της ανταγωνιστικότητας των συνδυασμένων μεταφορών, η προώθηση της χρήσης προηγμένης τεχνολογίας και η βελτίωση της πρόσβασης στον τομέα αυτό.

2.5. Η ΕΤΠ συμφωνεί με τις δράσεις που προτείνονται στο άρθρο 4, όπως η διεξαγωγή μελετών σκοπιμότητας μέσω ενός συγκεκριμένου άξονα (κοινοτική χρηματοδότηση έως και 50 %), η λήψη καινοτόμων μέτρων, δηλαδή η πραγματοποίηση συγκεκριμένων επενδύσεων και η κάλυψη ορισμένων μεταβλητών δαπανών λειτουργίας με εξαίρεση τις δαπάνες προσωπικού, ενέργειας και εξίσωσης ζημιών (χρηματοδότηση έως και 30 %). Επίσης, κρίνει σκόπιμο να μην προβλέπεται πλέον στο μέλλον η χρηματοδότηση προκαταρκτικών μελετών κατά 100 %.

2.6. Επιπροσθέτως, η ΕΤΠ επιδοκιμάζει τις προσπάθειες της Επιτροπής για τη βελτίωση του ελέγχου, της αξιολόγησης και της ενημέρωσης του κοινού σε σχέση με το παλαιό πρόγραμμα PACT.

Στις διαδικασίες επιλογής των σχεδίων, δεν περιλαμβάνεται ωστόσο μια υποχρέωση της Επιτροπής να λαμβάνει υπόψη τις περιφέρειες και τα κράτη μέλη με ισορροπημένο τρόπο και να φροντίζει ώστε οι αποφάσεις της να μην προκαλούν στρεβλώσεις του ανταγωνισμού μεταξύ των περιφερειών και των κρατών μελών. Η ΕΤΠ τάσσεται υπέρ της απόφασης του Ευρωπαϊκού Κοινοβουλίου της 12 Ιουνίου 1997 όσον αφορά το άρθρο 6 παρ. 1 εδάφιο α) (νέο) της πρότασης κανονισμού.

3. Ο ρόλος των τοπικών και των περιφερειακών αρχών

3.1. Οι συνδυασμένες μεταφορές έχουν άμεση σχέση με τα διευρωπαϊκά δίκτυα, τα οποία έχουν μεγάλη σημασία για την οικονομία και την ανάπτυξη της απασχόλησης στις περιφέρειες της Ευρώπης. Ωστόσο, η ανάπτυξη και η περαιτέρω διεύρυνση των διευρωπαϊκών δικτύων δεν είναι μέχρι στιγμής επαρκώς προσανατολισμένες στα συμφέροντα των αμέσως ενδιαφερόμενων, των περιφερειών. Για το λόγο αυτό, η ΕΤΠ κρίνει ότι είναι ιδιαίτερα σημαντικό να δοθεί προσοχή στα σημεία επαφής της διεθνοποίησης των μεταφορικών ροών και της περιφερειακής κατανομής έως το οργανοδιοικητικό περίγραμμα των πόλεων.

3.2. Προκειμένου να αποβούν κερδοφόρες, οι συνδυασμένες μεταφορές έχουν κατά κανόνα διαπεριφερειακό και συνήθως διεθνή χαρακτήρα. Για το λόγο αυτό, η χωροταξική τους διάσταση υπερβαίνει τα όρια των αρμοδιοτήτων των μεμονωμένων περιφερειών και προϋποθέτει τη λήψη μέτρων σε εθνικό και ευρωπαϊκό επίπεδο. Ωστόσο, οι ευρωπαϊκές περιφέρειες εξακολουθούν να διαδραματίζουν καθοριστικό ρόλο στην ευρωπαϊκή πολιτική μεταφορών: η επιβάρυνση του περιβάλλοντος, η χειροτέρευση της ποιότητας ζωής, ο περιορισμός της κινητικότητας είναι προβλήματα που παρουσιάζονται κατά πρώτον και με συγκεκριμένη μορφή στο περιφερειακό περιβάλλον των κυκλοφοριακών αρτηριών και των κομβικών σημείων. Εκτός αυτού, ο χωροταξικός σχεδιασμός των (διεθνών) αρτηριών μεταφοράς επηρεάζει κατ' αρχάς τις αναπτυξιακές δυνατότητες των περιφερειών και των κοινοτήτων με θετικό ή αρνητικό τρόπο. Συνεπώς, οι ευρωπαϊκές περιφέρειες και κοινότητες είναι αποφασισμένες να απαιτήσουν την ανάπτυξη στρατηγικών για την κερδοφόρο αξιοποίηση των συνδυασμένων μεταφορών στα πλαίσια των αρμοδιοτήτων που διαθέτουν και να προτείνουν εναλλακτικές μεθόδους μεταφοράς φιλικές προς το περιβάλλον και τον άνθρωπο. Επ' αυτού, η ΕΤΠ ζητεί την ισότιμη συμμετοχή των περιφερειών στην ευρωπαϊκή διαδικασία λήψης αποφάσεων.

3.3. Το μέλλον των συνδυασμένων μεταφορών ανήκει στις διασυνοριακές μεταφορές. Ωστόσο, σήμερα οι συνδυασμένες μεταφορές είναι ανταγωνιστικές στην περίπτωση αποστάσεων που υπερβαίνουν τα 600 χιλ. Η αλλαγή των προϋποθέσεων θα μπορούσε να τις καταστήσει ανταγωνιστικές για αποστάσεις από 400 χιλ. και πλέον. Για το λόγο αυτό, η ΕΤΠ καλεί την Επιτροπή να προωθήσει κατά προτεραιότητα τις συνδυασμένες μεταφορές στα πλαίσια της διασυνοριακής συνεργασίας και να δημιουργήσει τις προς τούτο κατάλληλες προϋποθέσεις.

3.4. Η ΕΤΠ κρίνει σκόπιμο το νέο πρόγραμμα PACT να προάγει σε εντονότερο βαθμό τη βιώσιμη ανάπτυξη των περιφερειών. Καλεί δε την Επιτροπή να ενθαρρύνει την ένταξη των απομακρυσμένων περιοχών μέσω της προαγωγής των συνδυασμένων μεταφορών. Οι διεθνείς μεταφορές προσφέρουν τη δυνατότητα άρσης της απομόνωσης των περιφερειών μέσω του οδικού δικτύου και τη διασύνδεση αυτών με τα ευρωπαϊκά κέντρα μέσω των σιδηροδρομικών και των πλωτών μέσων μεταφοράς. Από την άποψη αυτή, η ΕΤΠ αισθάνεται απογοήτευση για την εκ μέρους της Επιτροπής αποδοχή της κυριαρχίας των οδικών μεταφορών εμπορευμάτων στην Ισπανία, την Πορτογαλία, την Ελλάδα και την Ιρλανδία - όπως προκύπτει από την πρόσφατη έκθεσή της για τη συνοχή.

3.5. Η ΕΤΠ διακατέχεται από ανησυχίες για την αναμενόμενη αύξηση των οδικών μεταφορών, που θα είναι αποτέλεσμα της διεύρυνσης της ΕΕ προς Ανατολάς. Κρίνει δε ότι η μελλοντική πολιτική μεταφορών - ιδιαιτέρως λόγω της προσχώρησης των ΧΚΑΕ - πρέπει να αποδώσει απόλυτη προτεραιότητα στη χρήση των σιδηροδρόμων και των πλωτών μέσων μεταφοράς. Οι συνδυασμένες μεταφορές προσφέρονται επίσης ιδιαιτέρως για τη διασύνδεση των χωρών συνοχής με τον πυρήνα της ΕΕ λόγω των μεγάλων αποστάσεων. Οι προτεραιότητες αυτές πρέπει να ληφθούν υπόψη κατά την επιλογή και τη χρηματοδότηση προγραμμάτων της πρωτοβουλίας PACT.

3.6. Η ΕΤΠ έχει την πρόθεση να εξετάσει σε βάθος το ρόλο των συνδυασμένων μεταφορών στα πλαίσια της σειράς σεμιναρίων με θέμα «Η συμβολή των ευρωπαϊκών περιφερειών και κοινοτήτων στη δημιουργία ενός ολοκληρωμένου, αποτελεσματικού και φιλοπεριβαλλοντικού συστήματος μεταφορών στην Ευρώπη». Το σεμινάριο που θα πραγματοποιηθεί στις 23 και 24 Οκτωβρίου 1997 στην Αθήνα θα είναι αφιερωμένο αποκλειστικά στις συνδυασμένες μεταφορές όπου και θα εξεταστεί ο ρόλος που μπορούν να διαδραματίσουν στη νοτιοανατολική Ευρώπη.

4. Η ένταξη των συνδυασμένων μεταφορών σε μια ολοκληρωμένη ευρωπαϊκή πολιτική μεταφορών

4.1. Οι εξελίξεις που αναμένονται στον τομέα των μεταφορών στην ΕΕ συνιστούν απειλή για την οικονομική πρόοδο, την ασφάλεια και την υγεία των ανθρώπων, καθώς και για την προστασία του περιβάλλοντος. Για το λόγο αυτό πρέπει να καταβληθούν προσπάθειες σε όλα τα επίπεδα προκειμένου να διασφαλιστεί η απαραίτητη κινητικότητα με την προώθηση ασφαλών, αξιόπιστων και φιλοπεριβαλλοντικών μέσων μεταφοράς και την καθιέρωση καινοτόμων μεθόδων μεταφοράς.

4.2. Για το σκοπό αυτό, οι συνδυασμένες μεταφορές πρέπει να ενταχθούν στο περίγραμμα μιας ολοκληρωμένης ευρωπαϊκής πολιτικής. Παράλληλα, επιβάλλεται να εξεταστεί εκ νέου ο μελλοντικός ρόλος της τοπικής και της περιφερειακής διοίκησης. Επ' αυτού, η ΕΤΠ παραπέμπει στις γνωμοδοτήσεις που έχουν εκδοθεί ήδη, όπου τονίζονται τα εξής:

- η ενίσχυση, σε ευρωπαϊκό επίπεδο, των συνδυασμένων μεταφορών με τη λήψη των απαραίτητων μέτρων για τη βελτιωμένη πρόσβαση στα διάφορα μέσα μεταφοράς και την προώθηση της εφαρμογής τεχνολογικών καινοτομιών σε ευρωπαϊκό επίπεδο,

- η ανάπτυξη ενός ολοκληρωμένου δικτύου περιφερειακών συνδυασμένων μεταφορών εμπορευμάτων καθώς και η δημιουργία κέντρων για την καλύτερη διανομή εμπορευμάτων σε μεγάλες αστικές περιοχές, τα οποία θα επιτρέπουν την αποτελεσματική μεταφόρτωση εμπορευμάτων από ένα μέσο μεταφοράς σε ένα άλλο χωρίς απώλεια χρόνου,

- ο επηρεασμός της επιλογής των μέσων μεταφοράς με τη μεταβολή του κόστους και των τελών, προκειμένου να περιοριστούν τα προβλήματα που δημιουργούνται από τη μεταφορά εμπορευμάτων,

- η προαγωγή της έρευνας σε ευρωπαϊκό επίπεδο και η επικέντρωσή της στην ανάπτυξη σύγχρονων μεθόδων συνδυασμένης μεταφοράς.

4.3. Η ΕΤΠ υποστηρίζει την πρόταση που αναφέρει η Επιτροπή στο Πράσινο Βιβλίο σχετικά με «την αναζωογόνηση των σιδηροδρόμων στην Κοινότητα», τη δημιουργία των επονομαζόμενων «Αρτηριών μεταφοράς εμπορευμάτων», ως εναλλακτική λύση για τις οδικές μεταφορές. Η ΕΤΠ θα έκρινε σκόπιμο να χρηματοδοτηθούν ήδη από το πρόγραμμα PACT οι πρώτες προσπάθειες προς την κατεύθυνση αυτή.

5. Συμπεράσματα

5.1. Η ΕΤΠ υποστηρίζει έντονα τις προσπάθειες της Επιτροπής για την προώθηση των συνδυασμένων μεταφορών σε ευρωπαϊκό επίπεδο.

5.2. Παράλληλα, είναι πεπεισμένη ότι η αύξηση του μεριδίου των συνδυασμένων μεταφορών σε σχέση με τα άλλα μέσα μεταφοράς είναι δυνατή μόνο εφόσον μεταβληθούν οι πολιτικές συνθήκες. Στα μέτρα που απαιτούνται συμπεριλαμβάνονται:

- η ένταξη των συνδυασμένων μεταφορών σε μια γενική έννοια της ευρωπαϊκής πολιτικής για τις συγκοινωνίες όπου λαμβάνεται υπόψη και η χωροταξία,

- η ένταξη των συνδυασμένων μεταφορών σε μια ολοκληρωμένη πολιτική,

- ο καταλογισμός του εξωτερικού κόστους των οδικών μεταφορών,

- η ελευθέρωση και η αναζωογόνηση των ευρωπαϊκών σιδηροδρόμων,

- η εντονότερη συνεκτίμηση των μεταφορών μικρών αποστάσεων,

- η ανάπτυξη ευέλικτων και αποτελεσματικών κέντρων εξυπηρέτησης για τις συνδυασμένες μεταφορές (μέχρι στιγμής υπήρξε μια υπερβολική συγκέντρωση στους τερματικούς σταθμούς).

5.3. Κατά τη γνώμη της ΕΤΠ, στην τροποποίηση των γενικών συνθηκών συμπεριλαμβάνεται και η ουσιαστική επανεξέταση της συμμετοχής των πολιτικών παραγόντων σε τοπικό, περιφερειακό, εθνικό και ευρωπαϊκό επίπεδο. Η ΕΤΠ τονίζει ότι οι ΟΤΑ ενδιαφέρονται να συμβάλουν στην προαγωγή των συνδυασμένων μεταφορών. Παράλληλα δε, ζητεί τη συμμετοχή των περιφερειακών αρχών σε όλες τις ευρωπαϊκές αποφάσεις που αφορούν άμεσα τα συμφέροντά τους.

5.4. Η ΕΤΠ έχει την πρόθεση να υποστηρίξει την Επιτροπή στην προσπάθεια ανεύρεσης λύσεων για την αντιμετώπιση των μελλοντικών προκλήσεων, όπως είναι ο προσδιορισμός του ρόλου των κρατικών ενισχύσεων, ο συντονισμός των προβλεπόμενων προγραμμάτων με μέτρα έρευνας και ανάπτυξης (όπως π.χ. η ομάδα δράσης «Συνδυασμένες Μεταφορές»), η διάβαση ορεινών περιοχών και η συμμετοχή των ΧΚΑΕ (ιδιαιτέρως δε οι σχέσεις μεταξύ των ίδιων των ανατολικών χωρών).

5.5. Η ΕΤΠ θα παρακολουθήσει με ιδιαίτερο ενδιαφέρον τις προσπάθειες της Επιτροπής για την προαγωγή των συνδυασμένων μεταφορών και, κατά τη διετία που θα επακολουθήσει της έναρξης της ισχύος του παρόντος κανονισμού, θα αναλύσει σε βάθος τις εκθέσεις προόδου που θα της διαβιβαστούν, για να επιστήσει ενδεχομένως εκ νέου την προσοχή στα συμφέροντα των ΟΤΑ.

Βρυξέλλες, 17 Σεπτεμβρίου 1997.

Ο Πρόεδρος της Επιτροπής των Περιφερειών

Pasqual MARAGALL i MIRA

() ΕΕ C 343 της 15. 11. 1996, σ. 4.

() ΕΕ L 228 της 9. 9. 1996, σ. 1 7 ΕΕ L 15 της 17. 1. 1997, σ. 1.

() ΕΕ C 169 της 5. 7. 1995, σ. 1.

() ΕΕ L 16 της 25. 1. 1993, σ. 55.

() ΕΕ L 305 της 10. 12. 1993, σ. 1.

() ΕΕ C 200 της 30. 6. 1997, σ. 139.

() ΕΕ C 89 της 19. 3. 1997, σ. 18.

() ΕΕ C 337 της 11. 11. 1996, σ. 13 7 ΕΕ C 210 της 14. 8. 1995, σ. 34.

() ΕΕ L 130 της 15. 6. 1970, σ. 1.